CELEX: 62021CN0401
Language: fi
Date: 2021-06-29 00:00:00
Title: Asia C-401/21 P: Valitus, jonka Romania on tehnyt 29.6.2021 unionin yleisen tuomioistuimen (laajennettu kymmenes jaosto) asiassa T-543/19, Romania v. komissio, 14.4.2021 antamasta tuomiosta

16.8.2021   
            
            
               FI
            
            
               Euroopan unionin virallinen lehti
            
            
               C 329/15
            
         
      Valitus, jonka Romania on tehnyt 29.6.2021 unionin yleisen tuomioistuimen (laajennettu kymmenes jaosto) asiassa T-543/19, Romania v. komissio, 14.4.2021 antamasta tuomiosta
      (Asia C-401/21 P)
      (2021/C 329/18)
      Oikeudenkäyntikieli: romania
      
         Asianosaiset
      
      
         Valittaja: Romania (asiamiehet: E. Gane ja L.-E. Bațagoi)
      
         Muu osapuoli: Euroopan komissio
      
         Vaatimukset
      
      
                  —
               
               
                  hyväksyy valituksen, kumoaa kokonaisuudessaan unionin yleisen tuomioistuimen antaman tuomion asiassa T-543/19, ratkaisee uudestaan asian T-543/19 hyväksyen komission päätöksen C(2019) 4027 final osittaista kumoamista koskevan kanteen siltä osin kuin komissio on soveltanut toimenpideohjelman ensimmäiseen ja toiseen toimintalinjaan 75 prosentin osarahoitusosuutta 85 prosentin osarahoitusosuuden sijaan, tai
               
            
                  —
               
               
                  hyväksyy valituksen, kumoaa kokonaisuudessaan unionin yleisen tuomioistuimen antaman tuomion asiassa T-543/19 ja palauttaa mainitun asian unionin yleiseen tuomioistuimeen, joka antaessaan uuden ratkaisun hyväksyy kumoamiskanteen ja kumoaa osittain komission päätöksen C(2019) 4027 final siltä osin kuin komissio on soveltanut toimenpideohjelman ensimmäiseen ja toiseen toimintalinjaan 75 prosentin osarahoitusosuutta 85 prosentin osarahoitusosuuden sijaan
               
            
                  —
               
               
                  velvoittaa komission korvaamaan kulut.
               
            
         Oikeudelliset perusteet ja pääasialliset perustelut
      
      Romania vetoaa kanteensa tueksi kolmeen kanneperusteeseen:
      
                  A.
               
               
                  
                     Asetuksen N:o 1303/2013 139 artiklan 6 kohdan a alakohdan, luettuna yhdessä saman asetuksen 137 artiklan 1 kohdan a ja d alakohdan ja 2 kohdan, 131 artiklan, 135 artiklan 2 kohdan ja 139 artiklan 1, 2 ja 7 alakohdan kanssa, virheellinen tulkinta ja soveltaminen
                  
                  Romania katsoo, että unionin yleinen tuomioistuin on tehnyt useita oikeudellisia virheitä välimaksuja koskevan lopullisen maksupyynnön ja tilien hyväksymisen välisen eronteon osalta jättäessään perusteettomasti ottamatta huomioon kyseisen viimeisen vaiheen roolin ja katsoessaan, että vaadittavan summan laskennassa sovelletaan osarahoitusosuutta, joka oli voimassa välimaksuja koskevan lopullisen maksupyynnön tekohetkellä.
               
            
                  B.
               
               
                  
                     Vuotuisuusperiaatteen virheellinen tulkinta ja soveltaminen
                  
                  Romania katsoo, että unionin yleinen tuomioistuin on tulkinnut ja soveltanut virheellisesti vuotuisuusperiaatetta katsoessaan, että on kyseisen periaatteen vastaista soveltaa tilivuoden aikana syntyneisiin ja kirjanpitojärjestelmään vietyihin menoihin osarahoitusosuutta, joka on asetettu välimaksuja koskevan lopullisen maksupyynnön jälkeen.
               
            
                  C.
               
               
                  
                     Taannehtivuuskiellon periaatteen virheellinen tulkinta ja soveltaminen
                  
                  Romania katsoo, että unionin yleinen tuomioistuin on tulkinnut ja soveltanut virheellisesti taannehtivuuskiellon periaatetta katsoessaan, ettei 12.12.2018 tehdyssä täytäntöönpanopäätöksessä C(2018) 8890 final asetettu yhteisrahoitusosuus ollut sovellettavissa tilivuoden 2017/2018 aikana aiheutuneihin menoihin sillä perusteella, että Romanian oikeudellinen tilanne oli jo tullut lopulliseksi sen voimaantulohetkellä – 12.12.2018 –, koska kyseinen tilivuosi oli päättynyt 30.6.2018 ja välimaksuja koskeva lopullinen maksupyyntö oli toimitettu 6.7.2018.